《春耕》
清代·图鞈布

夜闻春雨声，农人侵晓起。开门望南亩，平畴净如绮。

呼儿驱黄望，径去苍烟里。秉耒冲含膏，泛泛土花紫。

陇长枯荄深，扬鞭泥没趾。一犁复一耙，确荦成软美。

东风吹蓑笠，布谷鸣不已。中田饭脱粟，馌饷妻孥喜。

力田在及时，古训良有以。归来茅檐下，濯足前溪水。

作者简介：图鞈布，字裕轩，满洲旗人。乾隆戊辰进士，改庶吉士，授检讨，历官侍讲学士。有《枝巢诗草》。